  Анжелика Тихонова корреспондент Сарапулысь историия, архитектурая но чеберлыкъя музей-заповедник Быдӟым Атыкай ожын Вормонлы 75 ар тырмонлы сӥзьыса «Сарапул – 12 историй Великой Победы» альманах форматэн историяя справка поттӥз. Сое зэмос ужкагазъёслэн туспуктэмъёссы вылэ пыкъяськыса лэсьтӥзы, ивортэ ужъюртлэн пресс-службаез. Изданилэн инъетэз музейлэн бичетысьтыз историяя материалъёс луизы. Котькудӥз мадён Сарапулын улӥсьёслэн ожын но ужын подвигзылы, улосчиосмылэн – бадӟымъёслэн но пиналъёслэн, вань кужыменызы Быдӟым Вормонэз матэ каремзылы сӥземын Сарапулысь музей-заповедниклэн пресс-службаезАльманах 68 бам вылын потӥз. Адямиослэн историоссы сяна, отчы обороная огъетысь предприятиослэн, колхозъёслэн ужамзы сярысь историос пыризы. Нимысьтыз люкетсэ котыртэмын улэм Ленинградлы сӥзизы. Ож аръёсы Нева дурын трос гинэ улӥсьёс Сарапулэ эвакуацие келямын вал. Кар соосты ас адямиоссэ кадь пумитаз. «Мобилизация на фронт» но «Мы шли на Берлин» люкетъёссэ Быдӟым Атыкай ожын геройлыко луэменызы висъяськем карын кылдытэм ожгар частьёслы сӥзизы. Со сяна, издание ож мышкын тыршемъёс, пионеръёс, тимуровецъёс но мукетъёсыз сярысь историос но пыризы. Сарапулысь музей-заповедникын ужасьёс пусъё, альманахе пырем историос Быдӟым Атыкай ож аръёсы луэм сюрс но миллион учыръёс пӧлысь ӧжытэз гинэ луо. Тодэ вайытом, Удмуртия, «День Победы» кырӟанэз удмурт но ӟуч кылъёсын быдэстыса, «Наш день Победы» ужрад борды итӥськиз. Тегъёс: Мерлык Сарапул Удмуртия ВормонНунал БыдӟымАтыкайож книгаос 100ар  